கேள்வி: எம். எசு. பாசுகர் - துவக்க கால வாழ்கை பற்றி நீங்கள் என்ன அறிந்துள்ளீர்கள்?
பதில்: இவர் அன்றைய ஒருங்கிணைந்த தஞ்சாவூர் மாவட்டம் தற்போதைய திருவாரூர் மாவட்டம் முத்துப்பேட்டை (திருவாரூர் மாவட்டம்) அருகில் உள்ள தம்பிக்கோட்டை கீழக்காடைச் சேர்ந்த சோமையா தேவர்–சத்யபாமா இணையரின் மகனாவார். இவரின் தந்தை சோமையா தேவர் அக்காலகட்டத்திலே பெரும் நிலக்கிழார் (ஜமீந்தார்) ஆவார். பாஸ்கர் நாகப்பட்டினம் அருகே உள்ள காடம்பாடியில் பிறந்து, அங்கேயே வளர்ந்தார். காடம்பாடியில் உள்ள தேசிய பள்ளியில் ஒன்பதாம் வகுப்புவரை படித்தார்.[https://www.hindutamil.in/news/cinema/tamil-cinema/1378831-pattabi-enum-naan-actor-ms-bhaskar-new-seires.html#google_vignette முதல் சம்பளம்... ‘பட்டாபி எனும் நான்’ - எம்.எஸ்.பாஸ்கர் | அத்தியாயம் 1, எம். எஸ். பாஸ்கர், இந்து தமிழ் திசை, 6 அக்டோபர் 2025] அக்காலகட்டத்தில் காடம்பாடிக்கு டி. கே. சண்முகம் குழுவினரின் நடகக் குழு நாடகம்போட வந்தது. டி. கே. சண்முகத்திற்கு சோமையா நன்கு பழக்கமானவர். அவர்கள் இராசராச சோழன் நடகத்தை போடும்போது ஒரு கதாபாத்திரத்தில் நடிக்கவேண்டிய நடிகை வரவில்லை. அப்போது பாஸ்கரின் அக்காள் ஹேமமாலினியை நடிக்கவைக்க முடிவு செய்தனர். காலையில் கொடுக்கபட்ட வசனங்களை மாலைக்குள் நன்கு மனப்பாடம் செய்து மாலை நடந்த நாடகத்தில் நன்கு நடித்து பாராட்டுகளைப் பெற்றார். இவ்வளவு திறமைகளை வைத்துக் கொண்டு நீங்கள் இங்கு இருப்பதைவிட சென்னைக்கு வருவது நல்லது என்று டி. கே. சண்முகம் சொன்னதன் பேரில் பாஸ்கரின் குடும்பம் சென்னைக்கு குடிபெயர்ந்தது. கோபாலபுரம் பள்ளியில் தன் எஞ்சிய பள்ளிப்படிப்பை பாஸ்கர் முடித்தார். சென்னை பச்சையப்பன் கல்லூரியில் பி.யூ.சி, பி.காம் படித்தார். இவரின் முத்த அக்காள்கள் ஹேமாமாலினி சென்னையில் நடிக்க வாய்ப்பு தேடிவந்தார். அப்போது அறிமுகமான செந்தாமரை (நடிகர்) ஹேமாமாலினியின் குரல் இனிமையைக் கேட்டு திரைப்படங்களில் பின்னணிக் குரல் கொடுக்க ஊக்குவித்தார். மேலும் சிட்டுக்குருவி (திரைப்படம்) படத்தில் பின்னணிக் குரல்கொடுக்க வாய்ப்பைப் பெற்றுத்தந்தார். பின்னர் சில்க் ஸ்மிதாவுக்கு பின்னணிக் குரல் கொடுத்து புகழ்பெற்றார். பாஸ்கரின் இரண்டாவது அக்கா தாரா வட இந்தியத் திரையில் மும்பையில் பின்னணிக் குரல் கொடுப்பவராக உள்ளனர்.